
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1795 


ΠΕΡ ΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


Έγκριση σύστασης του κοινωφελούς ιδρύματος με 
την επωνυμία «ΚΑΡΑΔΗΜΕΙΟΝ ΙΔΡΥΜΑ ΔΗΜΟΥ 
ΚΑΡΑΔΗΜΑ του ΧΡΗΣΤΟΥ» και κύρωση του ορ¬ 
γανισμού αυτού. 1 

ΑΠΟΦΑΣΕΙΣ 

Πολιτογράφηση Ομογενών Αλλοδαπών ΜΠΑΧΑΡΙΔΗ 

ΙΩΑΝΝΗ του ΙΩΣΗΦ κ.λ.π. 2 

Πολιτογράφηση Αλλογενών Αλλοδαπών ΜΟΤΣΑΛΟΒ 

ΙΓΚΟΡ του ΙΒΑΝ κ.λπ. 3 

Σύσταση Β' Τ.Δ.Ε. στο Τοπικό Υποκ/μα ΙΚΑ-ΕΤΑΜ 

Θεσσαλονίκης. 4 

Διόρθωση της υπ’ αριθμ. 9359/6.10.2006 κοινή υπουρ¬ 
γική απόφαση περί «Μετατροπής των Τ.Ε.Ε. του 

Ο.Τ.Ε.Κ. σε Επαγγελματικές Σχολές (ΕΠΑ.Σ)». 5 

Απόκτηση της Ελληνικής Ιθαγένειας της ομογε¬ 
νούς ΘΟυΜΙΤΟΗ νίΟΤΟΒΙΑ του ΑΝΑΤΟϋ και της 
ΡΕΟΩΟΒΑ. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Γ192316/8.11.2006 
απόφαση του Υπουργού Εσωτερικών, Δημόσιας 

Διοίκησης και Αποκέντρωσης. 7 

Διόρθωση σφάλματος στην υπ’ αριθμ. 670/Ν.Ν.10369/ 

1.7.1997/ν.1892/1990 απόφαση ανάκληση του Γενι¬ 
κού Γραμματέα Περιφέρειας Στερεός Ελλάδας. 8 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΚΑΡΑΔΗΜΕΙΟΝ ΙΔΡΥΜΑ ΔΗΜΟΥ ΚΑΡΑ¬ 
ΔΗΜΑ του ΧΡΗΣΤΟΥ» και κύρωση του οργανισμού 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 31.10.1977 ιδιόγραφη διαθήκη του Δήμου ή 
Δημητρίου Καραδήμα του Χρήστου με την οποία συ- 


11 Δεκεμβρίου 2006 
στήθηκε κοινωφελές ίδρυμα με την επωνυμία «ΚΑΡΑ- 
ΔΗΜΕΙΟΝ ΙΔΡΥΜΑ ΔΗΜΟΥ ΚΑΡΑΔΗΜΑ του ΧΡΗΣΤΟΥ» 
και με έδρα την Αθήνα. 

2. Τις διατάξεις των άρθρων: α) 95 και 98 του α.ν. 2039/1939, 
β) 101 και 119 του εισαγωγικού νόμου του Αστικού Κώδικα 
και γ) 108 και 110 του Αστικού Κώδικα. 

3. Την από 6.4.2006 γνωμοδότηση του Συμβουλίου 
Εθνικών Κληρ/των. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432 
τ.Β') κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών, με την οποία καθο¬ 
ρίσθηκαν αρμοδιότητες των Υφυπουργών Οικονομίας 
και Οικονομικών. 

5. Την υπ’ αριθμ. 30356/14.3.2006 κοινή απόφαση του 
Πρωθυπουργού και του Υπουργού Υγείας και Κοινω¬ 
νικής Αλληλεγγύης, με την οποία καθορίσθηκαν αρ¬ 
μοδιότητες των Υφυπουργών Υγείας και Κοινωνικής 
Αλληλεγγύης. 

Με πρόταση της Υπουργού Εθνικής Παιδείας και θρη¬ 
σκευμάτων και των Υφυπουργών Οικονομίας και Οικο¬ 
νομικών καθώς και Υγείας και Κοινωνικής Αλληλεγγύης, 
αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΑΡΑΔΗΜΕΙΟΝ ΙΔΡΥΜΑ ΔΗΜΟΥ ΚΑ¬ 
ΡΑΔΗΜΑ του ΧΡΗΣΤΟΥ», η οποία έγινε από τον Δήμο ή 
Δημήτριο Καραδήμα του Χρήστου με την από 31 Οκτω¬ 
βρίου 1977 ιδιόγραφη διαθήκη του. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Εθνικής Παιδείας και θρησκευμάτων και των 
Υφυπουργών Οικονομίας και Οικονομικών καθώς και 
Υγείας και Κοινωνικής Αλληλεγγύης και διέπεται από 
τις διατάξεις της παραπάνω συστατικής του πράξης, 
του παρακάτω οργανισμού, του α.ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύμα¬ 
τος με την επωνυμία «ΚΑΡΑΔΗΜΕΙΟΝ ΙΔΡΥΜΑ ΔΗΜΟΥ 
ΚΑΡΑΔΗΜΑ του ΧΡΗΣΤΟΥ» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Μορφή - Επωνυμία -Έδρα - Σφραγίδα 

Το κοινωφελές ίδρυμα με την επωνυμία «ΚΑΡΑΔΗ- 
ΜΕΙΟΝ ΙΔΡΥΜΑ ΔΗΜΟΥ ΚΑΡΑΔΗΜΑ του ΧΡΗΣΤΟΥ» 
που συστήθηκε από τον Δήμο ή Δημήτριο Καραδήμα 
του Χρήστου με την από 31.10.1977 ιδιόγραφη διαθήκη 
του αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής 
πράξης, του παρόντος οργανισμού, του α.ν. 2039/1939, 
όπως κάθε φορά ισχύει ο νόμος αυτός και των διαταγ¬ 
μάτων που εκδόθηκαν ή θα εκδοθούν σε εκτέλεση του 
νόμου τούτου. 

Έδρα του ιδρύματος είναι η Αθήνα. 

Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Αρθρο 2 

Σκοπός 

Σκοπός του ιδρύματος είναι: η κάλυψη δαπανών κοι¬ 
νωφελών και φιλανθρωπικών σκοπών στις οποίες πε¬ 
ριλαμβάνονται: α) Η περίθαλψη και θεραπεία ασθενών 
προερχομένων εκ του χωρίου Καρουτών Δωρίδος. β) Η 
σπουδή στο Λύκειο και σ’ ανώτατες Σχολές δύο οικονο¬ 
μικά αδύνατων σπουδαστών εκ του χωρίου Καρουτών 
Δωρίδος. Ο αριθμός των οικονομικά αδύνατων σπου¬ 
δαστών δύναται ν’ αυξηθεί σε τέσσερις (4) συνολικά 
κατόπιν αποφάσεως του Διοικητικού Συμβουλίου του 
ιδρύματος και εφόσον επιτρέπουν τούτο οι οικονομικοί 
πόροι τούτου, και γ) Η εξυπηρέτηση εν γένει φιλανθρω¬ 
πικών σκοπών τους οποίους θα αποφασίζει το Διοικη¬ 
τικό Συμβούλιο του Ιδρύματος. 

Αρθρο 3 

Περιουσία - Πόροι 

Περιουσία του ιδρύματος αποτελούν: 

Α) Ακίνητα ήτοι: 

α. Τρία διαμερίσματα κείμενα επί πολυκατοικίας στην 
Νέα Σμύρνη Αττικής και επί της οδού Μετρών αριθ. 28, 
αποτελούντα οριζόντιες ιδιοκτησίες: 

ι. Διαμέρισμα ισογείου με τον αριθμό 3 επιφάνειας 50 
τ.μ., αποτελούμενο εκ δύο κυρίων δωματίων και λοιπών 
βοηθητικών χώρων, 

ιι. Διαμέρισμα ισογείου με τον αριθμό 5 επιφάνειας 
25 τ.μ., αποτελούμενο από ένα δωμάτιο και λοιπούς 
βοηθητικούς χώρους, 

ιιι. Διαμέρισμα δευτέρου (β) ορόφου με τον αριθμό 4 
επιφάνειας 75 τ.μ., αποτελούμενο από τρία (3) δωμάτια 
και λοιπούς βοηθητικούς χώρους, 
β.Ένα οικόπεδο άρτιο και οικοδομήσιμο, επιφάνειας 
777,60 τ.μ. κείμενο εντός σχεδίου πόλεως στη θέση Κά- 
ντζα του Δήμου Παλλήνης Αττικής εντός του υπ’ αριθμ. 
67 Ο.Τ. που φέρει τον αριθμό 1 και στη διασταύρωση 
των οδών Μιαούλη και Πλάτωνος 17. 

γ. Επίδικος ανώγειος οικία με ανώγειο όροφο επιφά¬ 
νειας 105,10 τ.μ. και ημιανώγειο 30 τ.μ. μετά του οικοπέ¬ 
δου της 292,58 τ.μ., κείμενη στο Χαλάνδρι Αττικής και 
επί της οδού Αγ. Βαρβάρας αριθ. 42. 

Β. Κινητή περιουσία αποτελείται από: 
α. Πέντε χιλιάδες οκτακόσια είκοσι ένα (5.821) μετοχές 
της Εθνικής Τραπέζης της Ελλάδος και 
β. Χίλιες τετρακόσιες δύο (1.402) μετοχές της Τραπέ¬ 
ζης της Ελλάδος 


Γ. Εξακόσιες ενενήντα πέντε (695) λίρες χρυσές Αγ¬ 
γλίας 

Δ. Καταθέσεις 

α. Κατάθεση στην Τράπεζα Εργασίας - ΕυΐΌηόαπΙς ΕΡΟ 
με αριθμό λογαριασμού 022/14029-0010/79 ποσού ευρώ 
ενενήντα έξι χιλιάδων πεντακοσίων εξήντα τεσσάρων 
και πενήντα έξι λεπτά (96.564,56) 
β) Κατάθεση στον υπ’ αριθ. 040/9329978 - 4 στην Εθνι¬ 
κή Τράπεζα της Ελλάδος ποσού Ευρώ πεντακοσίων 
εβδομήντα ενός και εξήντα οκτώ λεπτά (571,68) και 
Ε. Εισπρακτέες απαιτήσεις του ιδρύματος 
α. Από καθυστερούμενα μισθώματα ποσού Ευρώ χίλια 
πέντε (1005,00) του μισθωτού Θρασύβουλου Παπου¬ 
τσή. 

β. Από επιδικασθείσα απαίτηση αποζημίωσης κατά 
του Γεωργίου Σπερνοβασίλη ποσού Ευρώ επτά χιλιάδες 
τριακόσια εβδομήντα δύο (7.372,00) και 
ΣΤ. Από επιταχθέντα ποσά δύο επιταγών κατά Γερα- 
σίμου Ρωσόλυμου Ευρώ τέσσερις χιλιάδες τετρακόσια 
επτά και είκοσι έξι λεπτά (4.407,26). 

Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

δ) Τα ετήσια μερίσματα εκ μετοχών της Τραπέζης της 
Ελλάδος και Εθνικής Τραπέζης της Ελλάδος 

Αρθρο 4 
Διοίκηση 

Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Παπανικολάου Ηλία του Νικολάου, Δικηγόρο κάτοι¬ 
κο Αθηνών, ως Πρόεδρο 

β) Τυλιγάδα Αλέξανδρο του Ηλία, συνταξιούχο, ως 
Αντιπρόεδρο 

γ) Ασημακόπουλο Ιωάννη του Κωνσταντίνου, συντα¬ 
ξιούχο, ως Ταμία 

δ) Λελίγκο Χρήστο του Ιωάννου, συνταξιούχο, ως 
Γραμματέα και 

ε) Τριανταφύλλου Δημήτριο του Σπυρίδωνος, συντα¬ 
ξιούχο 

Τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία, όταν κενωθεί 
μία των θέσεων τούτου. 

Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιο- 
δήποτε λόγο κάποιου από τα μέλη του Διοικητικού Συμ¬ 
βουλίου η κενή θέση συμπληρώνεται με απόφαση των 
υπολοίπων μελών, σύμφωνα με τις διατάξεις της συστα¬ 
τικής πράξης και του άρθρου 99 του α.ν. 2039/1939. 

Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση 
του Προέδρου. 

Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει υποχρεωτικά να είναι και 
ο Πρόεδρος ή ο νόμιμος αναπληρωτής του. 

Οι αποφάσεις του Διοικητού Συμβουλίου λαμβάνονται 
κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από δύο (2) συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουρ¬ 
γία του, τη διάθεση των πόρων αυτού, καθώς και για 
κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις 
της συστατικής πράξης, του παρόντος οργανισμού του 
α.ν. 2039/1939 και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο αρχή τον προϋπο¬ 
λογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 β.δ/τος (ΦΕΚ 552Α'). Μαζί με τον 
απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού 
του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και 
τα ειδικότερα καθήκοντα του παραπάνω προσωπικού, 
καθώς και την αμοιβή του, σύμφωνα με τους όρους 
των συλλογικών συμβάσεων εργασίας και τις διατάξεις 
γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, την επωφελή τοποθέτη¬ 
ση και εκμετάλλευση των περιουσιακών του στοιχείων 
καθώς και για την ανακήρυξη ευεργετών και δωρητών 
του ιδρύματος. 

Αρθρο 6 

Αρμοδιότητες Προέδρου 

Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως 


ή με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γί αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. 

Αρθρο 7 

Αρμοδιότητες Γραμματέα 

Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοι¬ 
κητικού Συμβουλίου 
γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

Ο Γ ραμματέας μπορεί, εφόσον κρίνεται αιτιολογημένα 
απαραίτητο από το Διοικητικό Συμβούλιο (λόγω ειδικών 
συνθηκών), να βοηθείται από υπάλληλο του ιδρύματος, 
την ευθύνη όμως για τις ενέργειες τούτου φέρει πά¬ 
ντοτε ο ίδιος. 

Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 
Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την 
πληρωμή έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 

Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Οικονομική Διαχείριση 

Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβερνήσεως του σχετικού π.δ./τος έγκρισης της σύ¬ 
στασης του ιδρύματος, η οποία μπορεί να παραταθεί 
μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρ¬ 
τίζονται σύμφωνα με τις διατάξεις των άρθρων 101 και 
102 του α.ν. 2039/1939 και του από 20.12.1939 σχετικού 
Δ/τος (ΦΕΚ 552Α). 

Άρθρο 10 

Βιβλία και Στοιχεία 

Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική 
τάξη, όλα τα έσοδα και έξοδα του ιδρύματος που πραγ¬ 
ματοποιούνται στη διάρκεια της χρήσης. 

δ) Βιβλίο - μητρώο βοηθηματούχων, στο οποίο κατα¬ 
χωρίζονται τα ονόματα αυτών που έλαβαν βοήθημα, η 
σχολή που φοιτούν, ο χρόνος και το ποσό του βοηθή¬ 
ματος κάθε βοηθηματούχου και τα λοιπά στοιχεία, τα 
οποία ορίζονται από τις διατάξεις του άρθρου 34 του 
από 18.8.1941 Καν. Δ/τος. 

ε) Βιβλίο - μητρώο χορήγησης οικονομικών ενισχύσε¬ 
ων και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων πληρωμής, θεωρημένα από 
τον Πρόεδρο. 

Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απα¬ 
ραίτητα για την παρακολούθηση της διαχείρισης της 
περιουσίας του ιδρύματος και της εκτέλεσης των σκο¬ 
πών του. 

Άρθρο 11 

Επιλογή και ανακήρυξη δικαιουμένων βοηθήματος 

Δικαίωμα βοηθήματος έχουν: 

α) Οι οικονομικά αδύνατοι ασθενείς κάτοικοι του χω¬ 
ρίου Καρουτών Δωρίδος ήδη Δημοτικού διαμερίσματος 


του Δήμου Αιδωρικίου, προτιμωμένων των οικονομικά 
αδύνατων τοιούτων σύμφωνα με απόφαση του Διοικητι¬ 
κού Συμβουλίου του ιδρύματος και αιτιολογημένη πρό¬ 
ταση του Διοικητικού Συμβουλίου του οικείου Δήμου. 

β) Δύο οικονομικά αδύνατοι μαθητές Λυκείου και φοι¬ 
τητές Ανωτάτων Σχολών του χωρίου Καρουτών Δωρί¬ 
δος του Δήμου Αιδωρικίου δυνάμενοι κατά το άρθρο 
δύο (2) του παρόντος να αυξηθούν σε τέσσερις (4) συ¬ 
νολικά. 

Η επιλογή και ανακήρυξη των οικονομικά αδύνατων 
μαθητών και φοιτητών γίνεται μετά από πρόταση του 
Δημοτικού Διαμερίσματος του χωρίου Καρουτών Δωρί¬ 
δος του Δήμου Αιδωρικίου και απόφαση του Διοικητικού 
Συμβουλίου του ιδρύματος σύμφωνα με τις διατάξεις 
της συστατικής πράξης του ιδρύματος, του παρόντος 
Οργανισμού, του α.ν. 2039/1939 και του από 18.8.1941 
Καν. Δ/τος (ΦΕΚ 286Α). 

Άρθρο 12 

Διαδικασία και Προϋποθέσεις 

Το Διοικητικό Συμβούλιο του ιδρύματος καλεί με 
πρόσκλησή του κάθε χρόνο, όλους τους ενδιαφερομέ¬ 
νους, που δικαιούνται οικονομικής ενίσχυσης για την 
αντιμετώπιση των δαπανών των σπουδών τους ή των 
νοσηλειών τους να υποβάλουν σ’ αυτό μέσα σε τακτή 
προθεσμία, σχετική αίτηση με τα απαραίτητα δικαιολο- 
γητικά που αναφέρονται στην παραπάνω προκήρυξη- 
πρόσκληση. Αντίγραφο της προκήρυξης - πρόσκλησης 
πρέπει, με φροντίδα του Διοικητικού Συμβουλίου του 
ιδρύματος, να τοιχοκολλάται με αποδεικτικό, έξω από 
τα γραφεία του ιδρύματος και του Καταστήματος του 
Δημοτικού Διαμερίσματος Καρουτών Δωρίδος του Δή¬ 
μου Αιδωρικίου, καθώς και έξω από τον Ιερό Ναό τούτου 
(του Διαμερίσματος) και να δημοσιεύεται μια φορά σε 
μια τοπική εφημερίδα, κατά προτίμηση ημερήσια, της 
περιφέρειας του Δήμου Αιδωρικίου και μια φορά σε δύο 
ημερήσιες Αθηναϊκές εφημερίδες μεγάλης κυκλοφορίας, 
σαράντα πέντε (45) τουλάχιστον ημέρες πριν από τη 
λήξη της παραπάνω προθεσμίας. 

Δικαίωμα οικονομικής ενίσχυσης έχουν οι υποψήφιοι 
που πληρούν τις παρακάτω προϋποθέσεις: 

α) Να έχουν ηλικία μικρότερη των 18 ετών προκειμένου 
δια τους μαθητάς του Λυκείου 
β) Να είναι οικονομικά αδύνατοι, 
γ) Να είναι γραμμένοι στα δημοτολόγια του Δήμου 
Αιδωρικίου όπου το Δημοτικό διαμέρισμα Καρουτών 
Δωρίδος. 

δ) Να κατάγονται από το Δημοτικό Διαμέρισμα Κα¬ 
ρουτών Δωρίδος, προτιμωμένων των κατοικούντων σ’ 
αυτό. 

Το χρηματικό ποσό της οικονομικής ενίσχυσης ανα¬ 
λαμβάνεται από τον δικαιούχο με την προσκόμιση στην 
Τράπεζα ή στο πιστωτικό ίδρυμα σχετικής βεβαίωσης 
περί καταβολής του ποσού σ’ αυτόν του Προέδρου ή 
του προς τούτο εξουσιοδοτημένου Αντιπροέδρου του 
Διοικητικού Συμβουλίου του ιδρύματος. 

Σε περίπτωση υποβολής ενστάσεων εμπρόθεσμα, το 
ίδρυμα διά του Διοικητικού Συμβουλίου του υποβάλλει 
αυτές μαζί με τα δικαιολογητικά όλων των υποψηφίων 
και τα λοιπά έγγραφα εκλογής και ανακήρυξης των 
δικαιούχων, ως και τις σχετικές απόψεις του (του Δι¬ 
οικητικού Συμβουλίου) για τις ενστάσεις αυτές στην 
αρμόδια αρχή, η οποία, αφού ελέγξει αν τηρήθηκαν ή 

όχι οι διατάξεις της συστατικής πράξης του ιδρύματος, 
του παρόντος οργανισμού και των σχετικών νόμων, τα 
παραπέμπει με σχετική εισήγηση του στο αρμόδιο κατά 
περίπτωση Συμβούλιο προς γνωμοδότηση. 

Μετά την παραπάνω γνωμοδότηση για το βάσιμο ή 
όχι των ενστάσεων, εκδίδεται απόφαση της αρμόδιας 
αρχής, με την οποία είναι δυνατό να εγκριθούν ή να 
απορριφθούν ή να τροποποιηθούν οι σχετικές αποφά¬ 
σεις του Διοικητικού Συμβουλίου του ιδρύματος, ως 
προς ένα ή περισσότερους δικαιουμένους υποψηφίους 
ή και να διαταχθεί η επανάληψη όλης της διαδικασίας 
επιλογής και ανακήρυξης των δικαιούχων της οικονο¬ 
μικής ενίσχυσης. 

Αν κάποιος από τους δικαιούχους δεν αναλάβει το 
ποσό της οικονομικής ενίσχυσης μέσα σε ένα (1) έτος 
από της εις αυτόν εγγράφως επί αποδείξει γνωστοποι- 
ήσεως της οριστικής απ’ αυτόν δυνατότητος αναλήψε- 
ως του βοηθήματος, τότε το ποσό του κεφαλαίου και 
των τόκων της οικονομικής ενίσχυσης επαναφέρονται, 
έπειτα από απόφαση του Διοικητικού Συμβουλίου, στο 
λογαριασμό καταθέσεων του ιδρύματος για τη χορήγη¬ 
ση περισσοτέρων οικονομικών ενισχύσεων τα επόμενα 
έτη. 

Το Διοικητικό Συμβούλιο μετά τη λήξη της παραπάνω 
προθεσμίας εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτιολογημένη απόφασή του τους νέους δικαιούχους 
που θα ενισχυθούν οικονομικά για την αντιμετώπιση 
των δαπανών τους. 

Σε περίπτωση κατά την οποία ο αριθμός των υπο¬ 
ψηφίων, που πληρούν τις προϋποθέσεις οικονομικής 
ενίσχυσης και έχουν τα ίδια προσόντα, είναι μεγαλύτε¬ 
ρος από τον αριθμό των οικονομικών ενισχύσεων που 
πρόκειται να δοθούν, η επιλογή μεταξύ αυτών γίνεται 
από το Διοικητικό Συμβούλιο του ιδρύματος με δημόσια 
κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισ¬ 
σότερα στοιχεία αυτού, το Διοικητικό Συμβούλιο του 
ιδρύματος καλεί τους ενδιαφερομένους με έγγραφη 
πρόσκλησή του, πριν αποφασίσει σχετικά για την επι¬ 
λογή του δικαιούχου, να συμπληρώσουν τις ατέλειες 
αυτές, μέσα σε πέντε (5) ημέρες από την επίδοση με 
σχετική απόδειξη της παραπάνω πρόσκλησης. 

Η απόφαση εκλογής και ανακήρυξης των δικαιούχων 
τοιχοκολλάται την ίδια ή την επόμενη ημέρα, έξω από τα 
γραφεία του ιδρύματος και του Δημοτικού διαμερίσμα¬ 
τος Καρουτών Δωρίδος του Δήμου Λιδωρικίου, καθώς 
και έξω από τον Ιερό Ναό του Δημοτικού Διαμερίσματος 
Καρουτών, με αποδεικτικό που θα υπογράφεται από 
το Γραμματέα ή άλλο εξουσιοδοτημένο υπάλληλο του 
ιδρύματος και από ένα δημότη. 

Με την απόφαση αυτή καλούνται επίσης οι υπόλοιποι 
ενδιαφερόμενοι υποψήφιοι που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοι¬ 
χοκόλληση αυτής. 

Η ένσταση αυτή κατατίθεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμ¬ 
βουλίου του ιδρύματος, που τυχόν έχει ορισθεί προς 
τούτο από αυτό. 


Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υπο¬ 
βλήθηκε καμιά ένσταση, δίνεται εντολή στην Τράπεζα 
ή το πιστωτικό ίδρυμα που βρίσκονται οι καταθέσεις 
του ιδρύματος, να καταβάλει έντοκα το ποσό της οι¬ 
κονομικής ενίσχυσης σε καθένα δικαιούχο. 

Καθένας μαθητής που έτυχε του χρηματικού βοηθή¬ 
ματος του ιδρύματος υποχρεούται να υποβάλει σ’ αυτό 
με το πέρας του σχολικού έτους βεβαίωση του Διευ- 
θυντού του Λυκείου που φοιτά περί της διαγωγής και 
της επιδόσεώς του, καθώς και επίσημο αντίγραφο του 
τίτλου σπουδών του έτους που έλαβε το βοήθημα πριν 
την έναρξη του επομένου σχολικού έτους και πάντως 
μέχρι την 31η Αυγούστου του ανωτέρω έτους. 

Ομοίως, καθένας φοιτητής που έτυχε του χρηματικού 
βοηθήματος του ιδρύματος, υποχρεούται να υποβάλει σ’ 
αυτό μετά το πέρας του ακαδημαϊκού έτους βεβαίωση 
σπουδών του από την οποία να προκύπτει η επιτυχία 
του στα μαθήματα του έτους σπουδών του. 

Αρθρο 13 

Βοηθήματα και Οικονομικές Ενισχύσεις 

Το ποσό του χρηματικού βοηθήματος κάθε βοηθημα- 
τούχου καθορίζεται με απόφαση του Διοικητικού Συμ¬ 
βουλίου ανάλογα με το ύψος των καθαρών εσόδων του 
ιδρύματος και τον αριθμό των βοηθηματούχων, πάντοτε 
όμως μέσα στα όρια που ορίζονται από τις διατάξεις της 
συστατικής πράξης του ιδρύματος, του άρθρου 54 του 
α.ν. 2039/1939 και του άρθρου 28 του κ.δ. 18/23.8.1941. 

Το βοήθημα καταβάλλεται στους δικαιούχους σύμ¬ 
φωνα με τις διατάξεις των άρθρων 21, 23, 24, 26 και 27 
του κ.δ. 18/23.8.1941 (ΦΕΚ 246Α'). 

Η χορήγηση του βοηθήματος διακόπτεται όταν συ¬ 
ντρέχουν οι προϋποθέσεις που ορίζονται από τις δια¬ 
τάξεις της συστατικής πράξης του ιδρύματος και του 
άρθρου 29 του παραπάνω κανονιστικού διατάγματος, οι 
οποίες διαπιστώνονται με πράξη του (του Διοικητικού 
Συμβουλίου) του ιδρύματος, που έχει υποχρέωση να 
παρακολουθεί την όλη πορεία των σπουδών των βοηθη¬ 
ματούχων και να αξιώνει απ’ αυτούς την υποβολή κάθε 
έτος αποδεικτικών στοιχείων της επίδοσής τους. 

Αρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του α.ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

Το ίδρυμα διαλύεται όταν και όπως ο νόμος ορίζει και 
όταν η περιουσία αυτού και οι εξ αυτής προερχόμενοι 
πόροι δεν δύναται ν’ ανταποκριθούν στους σκοπούς 
του ιδρύματος. 

Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε υφιστάμενο 
με τον ίδιο ή παρεμφερή σκοπό ιδρύματος στην Κοι¬ 
νότητα Καρουτών Δωρίδος και ήδη Δημοτικό Διαμέρι¬ 
σμα Καρουτών του Δήμου Λιδωρικίου και ανυπαρξία 
ανωτέρω κοινωφελούς ιδρύματος στο Δημοτικό Δια¬ 
μέρισμα Καρουτών, σε κοινωφελές ίδρυμα του Δήμου 
Λιδωρικίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στην Υπουργό Εθνικής Παιδείας και Θρησκευμάτων 
και στους Υφυπουργούς Οικονομίας και Οικονομικών 
καθώς και Υγείας και Κοινωνικής Αλληλεγγύης ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Νοεμβρίου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠ. ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙΣ 

( 2 ) 

Πολιτογράφηση Ομογενών Αλλοδαπών ΜΠΑΧΑΡΙΔΗ 
ΙΩΑΝΝΗ του ΙΩΣΗΦ κ.λ.π. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ.2306/11462/16.11.2006 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 24.11.2004 αίτηση πολι¬ 
τογράφησης του ομογενούς αλλοδαπού ΜΠΑΧΑΡΙΔΗ 
ΙΩΑΝΝΗ του ΙΩΣΗΦ, για την απόκτηση της Ελληνικής 
ιθαγένειας. 

2. Με την υπ’ αριθμ. Φ. 2896/21136/16.11.2006 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 1.4.2005 αίτηση πολιτο¬ 
γράφησης του ομογενούς αλλοδαπού ΠΙΡΙΓΕΝΤΣ ΜΑ¬ 
ΡΙΟΥ του ΕΥΓΕΝΙΟΥ, για την απόκτηση της Ελληνικής 
ιθαγένειας. 

3. Με την υπ’ αριθμ. Φ. 59092/22254/16.11.2006 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 24.9.1997 αίτηση πολι¬ 
τογράφησης του ομογενούς αλλοδαπού ΣΑΤΜΑΡΗ ΙΩ¬ 
ΑΝΝΗ του ΑΝΤΩΝΙΟΥ, για την απόκτηση της Ελληνικής 
ιθαγένειας. 

4. Με την υπ’ αριθμ. Φ. 102505/21900/16.11.2006 από¬ 
φαση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 18.2.2005 αίτηση πολι¬ 
τογράφησης του ομογενούς αλλοδαπού ΝΤΕΝΧΑ ΡΕΝΕ 
- ΙΩΑΝΝΗ -ΕΜΜΑΝΟΥΗΛ του ΙΩΣΗΦ, για την απόκτηση 
της Ελληνικής ιθαγένειας. 

5. Με την υπ’ αριθμ. Φ. 102506/21149/16.11.2006 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 3.1.2005 αίτηση πολιτο¬ 
γράφησης του ομογενούς αλλοδαπού ΜΑΝΤΖΟΠΟΥΛΟΥ 
ΙΩΑΝΝΗ του ΓΕΩΡΓΙΟΥ, για την απόκτηση της Ελληνικής 
ιθαγένειας. 

6. Με την υπ’ αριθμ.. Φ. 102765/9253/16.11.2006 από¬ 
φαση του Υφυπουργού Εσωτερικών Δημ. Διοίκησης 
και Αποκ/σης, γίνεται δεκτή η από 13.12.2004 αίτηση 
πολιτογράφησης του ομογενούς αλλοδαπού ΚΥΡΙΤΣΗ 
ΘΕΟΔΩΡΟΥ του ΣΠΥΡΟΥ, για την απόκτηση της Ελλη¬ 
νικής ιθαγένειας. 


7. Με την υπ’ αριθμ.. Φ. 104211/21141/16.11.2006 απόφαση 
του Υφυπουργού Εσωτερικών Δημ. Διοίκησης και Αποκ/ 
σης, γίνεται δεκτή η από 1.12.2004 αίτηση πολιτογρά¬ 
φησης του ομογενούς αλλοδαπού ΧΑΪΜΑΝΤΟΥ ΣΤΥΛΙ¬ 
ΑΝΟΥ του ΓΕΩΡΓΙΟΥ, για την απόκτηση της Ελληνικής 
ιθαγένειας. 

8. Με την υπ’ αριθμ. Φ. 105211/21495/16.11.2006 απόφα¬ 
ση του Υφυπουργού Εσωτερικών Δημ. Διοίκησης και 
Αποκ/σης, γίνεται δεκτή η από 16.2.2005 αίτηση πολι¬ 
τογράφησης του ομογενούς αλλοδαπού ΒΑΣΙΛΕΙΑΔΗ 
ΜΗΝΑ του ΜΙΧΑΛΑΚΗ, για την απόκτηση της Ελληνικής 
ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

(3) 

Πολιτογράφηση Αλλογενών Αλλοδαπών ΜΟΤΣΑΛΟΒ 
ΙΓΚΟΡ του ΙΒΑΝ κ.λπ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 53357/9975/16.11.2006 απόφαση 
του Υφυπουργού Εσωτερικών Δημ. Διοίκησης & Αποκ/ 
σης, γίνεται δεκτή η από 3.10.1996 αίτηση πολιτογράφη¬ 
σης του αλλογενούς αλλοδαπού ΜΟΤΣΑΛΟΒ ΙΓΚΟΡ του 
ΙΒΑΝ, για την απόκτηση της Ελληνικής ιθαγένειας. 

2. Με την υπ’ αριθμ. Φ. 61427/15686/ 16.11.2006 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 20.1.1998 αίτηση πολιτο¬ 
γράφησης του αλλογενούς αλλοδαπού ΝΤΕΜΟΥΡΤΣΕΒ 
ΝΙΚΟΛΑΟΥ του ΣΙΜΟΝ ΑΒΑΛΙΑΝΙ, για την απόκτηση της 
Ελληνικής ιθαγένειας. 

3. Με την υπ’ αριθμ. Φ. 72649/16435/16.11.2006 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 28.7.1999 αίτηση πολι¬ 
τογράφησης της αλλογενούς αλλοδαπής ΣΟΚΟΥΡΟ- 
ΒΑ ΛΙΑΝΑ του ΣΩΤΑ, για την απόκτηση της Ελληνικής 
ιθαγένειας. 

4. Με την υπ’ αριθμ. Φ. 103928/14118/16.11.2006 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 17.2.2005 αίτηση πολι¬ 
τογράφησης της αλλογενούς αλλοδαπής ΓΙΟΞΙΜΟΒΙΤΣ 
ΣΤΟΓΙΑΝΚΑ του ΡΑΪΚΟ, για την απόκτηση της Ελληνικής 
ιθαγένειας. 

5. Με την υπ’ αριθμ. Φ. 105207/21162/16.11.2006 απόφαση 
του Υφυπουργού Εσωτερικών Δημ. Διοίκησης & Αποκ/ 
σης, γίνεται δεκτή η από 29.9.2004 αίτηση πολιτογρά¬ 
φησης της αλλογενούς αλλοδαπής ΚΡΟΪΤΟΡΟΥ ΙΟΥΛΙ- 
ΑΝΑ του ΝΤΟΥΜΙΤΡΟΥ ΤΟΥΡΚΟΥ, για την απόκτηση της 
Ελληνικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. 10021/23979/1586 (4) 

Σύσταση Β' Τ.Δ.Ε. στο Τοπικό Υποκ/μα ΙΚΑ-ΕΤΑΜ 

Θεσσαλονίκης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 10 του ν. 1096/1980 (Α 

281) και τις διατάξεις του άρθρου 7 του ν. 1654/1986 
(Α 177). 

2. Τις διατάξεις της παρ. 5 του άρθρου 4 του 
ν. 2026/1992 (Α 43). 

3. Τις διατάξεις του άρθρου 48 του ν. 2676/1999 (Α 1). 

4. Τις διατάξεις του άρθρου 90 του π.δ. 63/2005 (Α 98). 

5. Το γεγονός ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Την υπ’ αριθμ. Φ 10021/18213/1.9.2004 (Β 1393) από¬ 
φαση του Υπουργού Απασχόλησης και Κοινωνικής Προ¬ 
στασίας, περί παράτασης λειτουργίας της Β' ΤΔΕ στο 
Τοπικό Υποκ/μα ΙΚΑ-ΕΤΑΜ Θεσσαλονίκης. 

7. Την υπ’ αριθμ. 210/Συν.27/14.9.2006 απόφαση του 
Διοικητικού Συμβουλίου του, με την οποία προτείνεται 
η παράταση λειτουργίας της Β' ΤΔΕ του Περ/κού Υποκ/ 
τος» ΙΚΑ-ΕΤΑΜ Θεσ/νίκης, προκειμένου να μειωθεί ο 
αριθμός των εκκρεμοτήτων και να περιοριστεί ο χρόνος 
εκδίκασης, αποφασίζουμε: 

Εγκρίνουμε τη σύσταση δεύτερης Τοπικής Διοικητι¬ 
κής Επιτροπής (Β' ΤΔΕ) στο Τοπικό Υποκ/μα ΙΚΑ-ΕΤΑΜ 
Θεσσαλονίκης. 

Ο χρόνος λειτουργίας της Επιτροπής αυτής ορίζεται 
για δύο (2) χρόνια από την έκδοση της απόφασης διο¬ 
ρισμού των μελών της. 

Η συγκρότηση και ο διορισμός των μελών της πα¬ 
ραπάνω Επιτροπής καθορίζεται από τις διατάξεις του 
άρθρου 48 του ν. 2676/1999 (ΦΕΚ 1/Α/1999). 

Για τον τρόπο λειτουργίας και τα λοιπά θέματα ισχύ¬ 
ουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 14273 (5) 

Διόρθωση της υπ’ αριθμ. 9359/6.10.2006 κοινή υπουργική 
απόφαση περί «Μετατροπής των Τ.Ε.Ε. του Ο.Τ.Ε.Κ. 
σε Επαγγελματικές Σχολές (ΕΠΑ.Σ)» ΦΕΚ Β 1526. 

ΟΙ ΥΠΟΥΡΓΟΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις της παρ. 3 του άρθρου 14 του ν. 
3475/2006 (ΦΕΚ 146 Α'). 

2. Τις διατάξεις της παρ. 7 του εδ. β του άρθρου 21 
του ν. 3105/2003 (ΦΕΚ 29 Α') «Τουριστική Εκπαίδευση 
και κατάρτιση, ρυθμίσεις για τον τουρισμό και άλλες 
διατάξεις». 

3. Την υπ’ αριθμ. 7846/16.8.2005 κοινή υπουργική από¬ 
φαση «Ίδρυση Τ.Ε.Ε. Β' Κύκλου του Ο.Τ.Ε.Κ.» (ΦΕΚ 1240 
Β'), όπως αυτή τροποποιήθηκε και ισχύει με την υπ’ 
αριθμ. 13732/20.1.2006 κοινή υπουργική απόφαση (ΦΕΚ 
114/Β'). 

4. Τις διατάξεις της παρ. 6 του άρθρου 5 του 
ν. 2009/1992 (ΦΕΚ 18 Α') «Εθνικό Σύστημα Εκπαίδευσης 
και Κατάρτισης και άλλες διατάξεις». 

5. Τις διατάξεις του ν. 2640/1998 «Δευτεροβάθμια Τε¬ 
χνική - Επαγγελματική Εκπαίδευση» (ΦΕΚ 206 Α'). 


6. Της παρ. 5 του άρθρου 11 του ν. 2837/2000 «Ρύθμιση 
θεμάτων Ανταγωνισμού, Ρυθμιστικής Αρχής Ενέργειας, 
Τουρισμού και άλλες διατάξεις» (ΦΕΚ 178 Α'). 

7. Του π.δ. 122/2004 «Ανασύσταση του Υπουργείου 
Τουρισμού» (ΦΕΚ 85 Α'). 

8. Του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ 84 Α'). 

9. Του π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35 Α'). 

10. Τον ν. 3270/2004 (ΦΕΚ 187/Α/2004) «Αρμοδιότητες 
του Υπουργείου Τουριστικής Ανάπτυξης και θέματα 
Τουρισμού». 

11. Την υπ’ αριθμ. 2864/3.3.2006 (ΦΕΚ 65/Γ/10.3.2006) 
κοινή απόφαση του Πρωθυπουργού και της Υπουργού 
Τουριστικής Ανάπτυξης «Διορισμός Γ ενικής Γ ραμματέως 
του Υπουργείου Τουριστικής Ανάπτυξης». 

12. Την υπ’ αριθμ. 9359/6.10.2006 κοινή υπουργική από¬ 
φαση των Υπουργών Τουριστικής Ανάπτυξης και Εθν. 
Παιδείας και Θρησκευμάτων με θέμα «Μετατροπή των 
Τ.Ε.Ε. του Ο.Τ.Ε.Κ. σε Επαγγελματικές Σχολές (ΕΠΑ.Σ) 
(ΦΕΚ 1526/Β/18.10.2006». 

13. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του τακτικού 
προϋπολογισμού του Ο.Τ.Ε.Κ., αποφασίζουμε: 

1. Διορθώνουμε την παρ. Α της υπ’ αριθμ. 9359/6.10.2006 
(ΦΕΚ 1526/Β/18.10.2006) κοινής απόφασης των Υπουργών 
Τουριστικής Ανάπτυξης και Εθνικής Παιδείας και Θρη¬ 
σκευμάτων, από: 

«Α. Μετατρέπουμε τα Τ.Ε.Ε. Β' Κύκλου του Ο.Τ.Ε.Κ. σε 
ΕΠΑ.Σ. (Επαγγελματικές Σχολές) σύμφωνα με τις διατά¬ 
ξεις της παρ. 3 του άρθρου 14 του ν. 3475/12.7.2006, καθώς 
επίσης και την ειδικότητα «Ξενοδοχειακή -Εστιατορική 
Τεχνική» σε «Ξενοδοχειακών και Επισιτιστικών Υπηρεσι¬ 
ών», αρχίζοντας από την Α' τάξη του σχολικού έτους 2006 
- 2007, στην οποία αναφέρονται τα εξής:....», στο ορθό: 

«Α. Μετατρέπουμε τα Τ.Ε.Ε. του Ο.Τ.Ε.Κ., σε ΕΠΑ.Σ. 
(Επαγγελματικές Σχολές) σύμφωνα με τις διατάξεις της 
παρ. 3 του άρθρου 14 του ν. 3475/12.7.2006, καθώς επίσης 
και την ειδικότητα «Ξενοδοχειακή -Εστιατορική Τεχνι¬ 
κή» σε «Ξενοδοχειακών και Επισιτιστικών Υπηρεσιών, 
αρχίζοντας από την Α' τάξη του σχολικού έτους 2006 
-2007, στην οποία αναφέρονται τα εξής:...». 

2. Κατά τα λοιπά ισχύει ως έχει η προαναφερόμενη 
κοινή υπουργική απόφαση των Υπουργών Τουριστικής 
Ανάπτυξης και Εθνικής Παιδείας και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2006 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

ΜΑΡΙΕΤΤΑ ΓΙΑΝΝΑΚΟΥ ΦΑΝΗ ΠΑΛΛΗ ΠΕΤΡΑΔΙΑ 
-♦- 

(6) 

Απόκτηση της Ελληνικής Ιθαγένειας της ομογε¬ 
νούς ΘΟϋΜΙΤΘΗ νΐΘΤΟΒΙΑ του ΑΝΑΤΟϋ και της 
ΡΕΟΟΟΒΑ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την υπ’ αριθμ. 9940/14.11.2006 απόφαση της Γ ενικής 





24368 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Γραμματέως Περιφέρειας Πελοπόννησου που εκδόθηκε 
σύμφωνα με τις διατάξεις του άρθρου 1 του ν. 2790/2000 
(ΦΕΚ 2/τ.Α/16.2.2000) και όπως τροποποιήθηκε και ισχύει 
μέχρι σήμερα, γίνεται δεκτή η από 9.10.2000 αίτηση 
για απόκτηση της Ελληνικής Ιθαγένειας της ομογενούς 
ΓΚΟΥΜΙΤΣ ΒΙΚΤΟΡΙΑ του ΑΝΑΤΟΛΙ και της ΘΕΟΔΩ¬ 
ΡΑΣ. 

Ναύπλιο, 16 Νοεμβρίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην υπ’ αριθμ. Γ192316/8.11.2006 απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης που δημοσιεύθηκε στο ΦΕΚ 1683/17.11.2006/τ.Β και 
αφορά ελεύθερη πρόσβαση στα δημοσιεύματα της 
Εφημερίδας της Κυβερνήσεως στη σελ. 23015 β' στήλη 


προστίθεται ο εκ παραδρομής παραλειφθείς αριθμός 
της αποφάσεως ως εξής: 

«Γ192316/3.11.20 06...(1)» 

(Από το Εθνικό Τυπογραφείο) 

-♦- 

( 8 ) 

Στην υπ’ αριθμ. 670/Ν.Ν.10369/1.7.1997/ν. 1892/1990 από¬ 
φαση του Γ ενικού Γ ραμματέα Περιφέρειας Στερεός Ελ¬ 
λάδας που δημοσιεύθηκε στο ΦΕΚ 1459/3.10.2006 τ. Β' και 
αφορά περιεχ. 8, σελ. 19365 στήλη 1η, 19368 στήλη 2η της 
υπ’ αριθμ. απόφασης επιφέρεται η πιο κάτω διόρθωση: 

Από το λανθασμένο: 

«Ανάκληση της υπ’ αριθμ. 6707/Ν.Ν.10369/1.7.1997/ν. 
1892/1990 απόφασης του Γενικού Γραμματέα Περιφέ¬ 
ρειας Στερεός Ελλάδας. 

Στο ορθό: 

«Ανάκληση της υπ’ αριθμ. 670/Ν.Ν.10369/1.7.1997/ν. 
1892/1990 απόφασης του Γενικού Γραμματέα Περιφέ¬ 
ρειας Στερεός Ελλάδας». 

(Από το Εθνικό Τυπογραφείο) 

